פעולות טרור באירופה
הפיגועים > 2015

| תאריך | מקום | מדינה | סוג | הרוגים | פצועים | מבצע | תיאור |
| --- | --- | --- | --- | --- | --- | --- | --- |
| 7–9 בינואר | איל-דה-פראנס | צרפתצרפת | פיגועי ירי | 17 | 22 | אל-קאעידהאל-קאעידה בחצי האי ערב המדינה האסלאמיתוהמדינה האסלאמית | הפיגוע במשרדי "שרלי הבדו" והפיגוע במרכול היהודי בפריז: בתוך שלושה ימים התרחשו חמש תקריות טרור ברחבי איל-דה-פראנס: ב-7 בינואר פרצו שני מחבלים למשרדי המגזין הסאטירי "שרלי הבדו" וירו למוות ב-12 עורכים של המגזין, פצעו 11 נוספים ונמלטו. באותו יום נורה על ידי מחבל אדם שרץ בפארק ליד ביתו ונפצע אנושות. יום לאחר מכן נורתה שוטרת למוות ונפצע שוטר נוסף על ידי המחבל, וביום שלאחריו פרץ אותו מחבל למרכול יהודי בפריז ולקח כבני ערובה את השוהים במקום. לאחר זמן מה פרצה המשטרה למקום וחיסלה את המחבל, לא לפני שירה במוות בארבעה מבני הערובה ופצע תשעה. באותו יום לקחו המחבלים מהפיגוע במגזין בן ערובה, ובמבצע מוצלח הוא שוחרר והמחבלים חוסלו. |
| 3 בפברואר | ניס | צרפתצרפת | פיגוע דקירה | 0 | 3 | זאב בודד | שלושה חיילי היחידה ללוחמה בטרור ששמרו על מרכז הקהילה היהודית בניס נדקרו על ידי מחבל. |
| 14–15 בפברואר | קופנהגן | דנמרקדנמרק | פיגועי ירי | 2 | 5 | עומר אל-חוסיין | פיגועי הירי בקופנהגן: ב-14 בפברואר ירה מחבל לעבר בית קפה בקופנהגן בו התקיים אירוע "אמנות, חילול הקודש וחופש הביטוי". בכנס השתתף הקטירטוריסט לארס וילקס, שהכעיס את העולם המוסלמי כשצייר את מוחמד ככלב. כתוצאה מהירי אדם אחד נרצח ושלושה שוטרים נפצעו. יום לאחר מכן ירה אותו מחבל למוות ביהודי שאיבטח בת מצווה בבית הכנסת הגדול של העיר. שני שוטרים נוספים שנפצעו בתקרית ניסו להחזיר אש אך ללא הצלחה. באותו יום חוסל המחבל בקרב יריות עם המשטרה בעיר. |
| 19 באפריל | פריז | צרפתצרפת | פיגוע ירי | 1 | 0 | זאב בודד | ג'יהאדיסט אלג'יאי ירה למוות באישה בקומונה בפרוורי דרום פריז כדי לגנוב את מכוניתה למען פעילות טרור, אך ירה גם בטעות לעצמו ברגל, ובכך שם קץ לתוכניותיו. |
| 27 באפריל | זבורניק | בוסניה והרצגובינהבוסניה והרצגובינה | פיגוע ירי | 1 | 2 | זאב בודד | חמוש נכנס לתחנת משטרה, ירה למוות בשוטר, פצע שניים נוספים וצעק "אללה אכבר". המחבל חוסל על ידי שוטרים אחרים. |
| 26 ביוני | סנט-קוונטין-פלבייר | צרפתצרפת | פיגוע תופת ועריפת ראש | 1 | 2 | יאסין סאלי | מכונית התנגשה במכלי גז במפעל בסנט-קוונטין-פלבייר על מנת לפוצץ אותם, ובמקום נמצא ראשו הערוף של בעל המפעל עם דגל המדינה האסלאמית וכתובות ג'יהאדיסטיות. |
| 21 באוגוסט | פה-דה-קאלה | צרפתצרפת | פיגוע ירי ודקירה | 0 | 3 | איוב א-חזאני | חמוש פתח באש ודקר שלושה בני אדם, בהם שניים באורח קשה, ברכבת בין הולנד לצרפת ונוטרל על ידי אזרח אמריקאי ושני חיילים אמריקאים שאינם בתפקיד שנסעו ברכבת. האירוע הונצח בסרט רכבת 15:17 לפריז. |
| 17 בספטמבר | ברלין | גרמניהגרמניה | פיגוע דקירה | 0 | 1 | רפיק מוחמד יוסוף | מחבל עיראקי בן 41 נפנף בסכין מול אזרחים ברחוב בגרמניה, והם התקשרו למשטרה. מכשהבחין בכך הוא התנפל על שוטרת ופצע אותה קשה בצוואר, ונורה למוות על ידי שוטר אחר. הוא זוהה כרפיק מוחמד יוסוף, מי שקשר קשר להתנקש בראש ממשלת עיראק מספר שנים לפני כן. |
| 22 באוקטובר | טרולהטן | שוודיהשוודיה | פיגוע דקירה | 3 | 1 | אנטון לונדין פטרסון | הפיגוע בבית הספר בטרולהטן: מחבל חמוש בחרב נכנס לבית ספר בטרולהטן, עיירה בעלת אוכלוסיית מהגרים גדולה, ותקף מורים ותלמידים. הוא רצח עוזר הוראה שניסה להגן על ילדים בקפיטריה של בית הספר, והצטלם עם תלמידים, שבשל לבושו והמסכה שעטה על פניו, חשבו שמדובר במתיחה. לאחר מכן דקר מורה, שמת מפצעיו חודש וחצי מאוחר יותר. הוא פרץ לכיתה ודקר שני נערים בני 15, ופצע את שניהם קשה. באותו יום מת אחד מהם מפצעיו. שוטרים שהגיעו למקום ירו במחבל, שמת מפצעיו בבית החולים. |
| 13–14 בנובמבר | פריז | צרפתצרפת | פיגועי ירי ופיגועי התאבדות | 130 | 368 | המדינה האסלאמיתהמדינה האסלאמית | פיגועי נובמבר 2015 בפריז: מתקפת טרור משולבת אירעה ברחבי פריז: שלושה מחבלים התפוצצו תחילה ליד אצטדיון סטאד דה פראנס. בדקות שלאחר מכן ירו מחבלים לעבר מסעדות וברים בעיר. מחבל מתאבד נוסף התפוצץ בבית קפה. באותה שעה לקחו ארבעה מחבלים כבני ערובה צופים בתיאטרון הבטקלאן וטבחו בהם באמצעות ירי והשלכת רימונים. רק לאחר דקות ארוכות פרצה המשטרה לתיאטרון וחיסלה את המחבלים. מחבל נוסף שנמלט מהמתקפה נעצר בבריסל במרץ 2016. |
| 18–19 בנובמבר | סרייבו | בוסניה והרצגובינהבוסניה והרצגובינה | פיגוע ירי ופיגוע התאבדות | 2 | 5 | זאב בודד | מחבל נכנס לחנות הימורים ופתח באש לעבר הנוכחים במקום, תוך שהוא צועק "אללה אכבר". שני חיילים נהרגו, וחייל נוסף ועובדת בחנות נפצעו. לאחר הירי בחנות הוא יצא וירה לעבר אוטובוס, ופצע את הנהג ושני נוסעים ונמלט. יום לאחר מכן הגיעה המשטרה לבניין שבו הסתגר, ואז הוא התאבד באמצעות פיצוץ שני מטעני חבלה. |
| 5 בדצמבר | לונדון | הממלכה המאוחדתהממלכה המאוחדת | פיגוע דקירה | 0 | 3 | זאב בודד | מחבל דקר ופצע שלושה בני אדם, בהם אחד באורח קשה, ברכבת התחתית של לונדון, תוך שהוא צועק "אללה אכבר" ו"זה למען סוריה". |